**PREIMENOVANJE NASELJA**

Predlagatelj na Geodetski upravi RS vloži:

* zahtevo za izdajo potrdila, da v Republiki Sloveniji ni naselja z istim imenom oziroma istim uradnim kratkim imenom, kot se predlaga,
* zahtevo za izdajo mnenja KSZI VRS o ustreznosti predloga novega imena naselja oziroma o ustreznosti predloga novega uradnega kratkega imena naselja (drugi odstavek 14. člena ZDOIONUS),
* predlog novega imena naselja z obrazložitvijo predloga novega imena naselja,
* predlog novega uradnega kratkega imena naselja, če predlagano novo ime naselja presega predpisano število znakov,
* predlog novega imena naselja v italijanskem oziroma madžarskem jeziku na območjih občin, kjer sta poleg slovenskega jezika uradna tudi italijanski oziroma madžarski jezik,
* predlog novega uradnega kratkega imena naselja v italijanskem oziroma madžarskem jeziku na območjih občin, kjer sta poleg slovenskega jezika uradna tudi italijanski oziroma madžarski jezik, če predlagano ime novega naselja v italijanskem oziroma madžarskem jeziku presega predpisano število znakov,
* ime in priimek, elektronski naslov in telefonsko številko kontaktne osebe predlagatelja.

Če v Republiki Sloveniji ni naselja z istim imenom oziroma istim uradnim kratkim imenom, kot se predlaga, Geodetska uprava RS izda potrdilo, da v Republiki Sloveniji ni naselja z istim imenom oziroma istim uradnim kratkim imenom, kot se predlaga (drugi odstavek 14. člena ZDOIONUS), in ga pošlje predlagatelju.

En izvod potrdila iz drugega odstavka 14. člena ZDOIONUS skupaj s predlogom imena novega naselja in obrazložitvijo predlagatelja Geodetska uprava pošlje RS KSZI VRS, da le-ta izda mnenje o ustreznosti predloga imena novega naselja in o ustreznosti predloga uradnega kratkega imena novega naselja.

Mnenje o ustreznosti predloga novega imena naselja oziroma o ustreznosti predloga novega uradnega kratkega imena naselja KSZI VRS pošlje predlagatelju na njegov naslov. če se je KSZI VRS s predlagateljem sporazumela za drugačno novo ime naselja, kot je bilo predlagano, mora o tem obvestiti Geodetsko upravo RS, da izda novo potrdilo iz drugega odstavka 14. člena ZDOIONUS.